CELEX: 62009TN0373
Language: mt
Date: 2009-09-25 00:00:00
Title: Kawża T-373/09: Rikors ippreżentat fil- 25 ta’ Settembru 2009 — El Corte Inglés vs UASI — Pucci International (Emidio Tucci)

21.11.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 282/56
            
         Rikors ippreżentat fil-25 ta’ Settembru 2009 — El Corte Inglés vs UASI — Pucci International (Emidio Tucci)
   (Kawża T-373/09)
   2009/C 282/105
   Lingwa tar-rikors: L-Ispanjol
   
      Partijiet
   
   
      Rikorrenti: El Corte Inglés, SA (Madrid, Spanja) (rappreżentant: J. Rivas Zurdo, abogado)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Emilio Pucci International BV (Amsterdam, il-Pajjiżi l-Baxxi)
   
      Talbiet tar-rikorrenti
   
   
               —
            
            
               Tannulla d-deċiżjoni tat-18 ta’ Ġunju 2009 tat-Tieni Bord tal-Appell tal-UASI fil-Każijiet magħquda 770/2008-2 u 826/2008-2, peress li, filwaqt li tilqa’ parzjalment l-appelli tal-applikant u ta’ min għamel l-oppożizzjoni, tiċħad ir-reġistrazzjoni tat-trade mark Komunitarja 3 679 591 għal klassijiet 3, 18, 24, 25 u għal-“Oġġetti għat-tindif, barraxa tal-azzar (steel wool)” fil-klassi 21.
            
         
               —
            
            
               Tordna li l-applikazzjoni għar-reġistrazzjoni għat-trade mark Komunitarja Nru 3 679 591“EMIDIO TUCCI” tintlaqa’ fl-intier tagħha.
            
         
               —
            
            
               tikkundanna lill-parti jew lill-partijiet li jopponu dan ir-rikors għall-ispejjeż.
            
         
      Motivi u argumenti prinċipali
   
   
      Applikant għat-trade mark Komunitarja: El Corte Inglés, SA
   
      Trade mark Komunitarja kkonċernata: Trade mark figurattiva “EMIDIO TUCCI” (Applikazzjoni għal reġistrazzjoni Nru 3 679 594), miktuba bl-idejn, għal prodotti u servizzi fil-klassijiet 1 sa 45.
   
      Proprjetarju tat-trade mark jew tas-sinjal invokat insostenn tal-oppożizzjoni: EMILIO PUCCI INTERNATIONAL B.V.
   
      Trade mark jew sinjal invokat insostenn tal-oppożizzjoni: Trade mark Komunitarja figurattiva “EMILIO PUCCI” Nru 203570 (klassijiet 18 u 24), it-trade marks verbali Taljani Nru 769250 (klassijiet 3, 14, 18, 21, 24, 25 u 33) u Nru 274991 (klassijiet 9, 12, 18, 20, 26, 27 u 34) u t-trade mark figurattiva Taljana Nru 275894 (klassijiet 14, 18, 24 u 25).
   
      Deċiżjoni tad-Diviżjoni tal-Oppożizzjoni: Oppożizzjoni parzjalment milqugħa.
   
      Deċiżjoni tal-Bord tal-Appell: Appelli tal-applikant u ta’ min għamel l-oppożizzjoni parżjalment milqugħa.
   
      Motivi invokati: Interpretazzjoni żbaljata tal-Artikolu 8 (1)(b) u (5) tar-Regolament Nru 207/2009.